ZAPISNIK

37. sjednice Vijeća Mjesnog odbora Kupinečki Kraljevec II.,
održane 18. veljače 2025.,
s početkom u 20,00 sati
Nazočni članovi Vijeća: Marijan Tatar, Stjepan Tatar i Ivan Maretić.
Nenazočni članovi Vijeća: Srećko Ašperger i Ivan Milača.
Ostali nazočni: Srećko Tatar, član Vijeća Gradske četvrti Brezovica.

 Zapisnik void: Lidija Špišić, stručni referent za rad tijela mjesne samouprave.

Predsjedava: Marijan Tatar, predsjednik Vijeća.
         Predsjednik konstatira da sjednici nazoči većina članova Vijeća, što znači da Vijeće može pravovovaljano odlučivati te otvara 37. sjednicu Vijeća. Predlaže da se prije utvrđivanja dnevnog reda usvoji zapisnik 36. sjednice.

         Bez rasprave, jednoglasno (3 “za”), Vijeće prihvaća tekst zapisnika 36. sjednice.

         Predsjednik Vijeća konstatira da su svi članovi primili prijedlog dnevnog reda i materijale za predložene točke dnevnog reda. Pita ima li prijedloga za dopunu dnevnog reda.
Budući da nema drugih prijedloga, daje na glasovanje prijedlog dnevnog reda.

         Vijeće je jednoglasno (3 “za”) usvojilo

dnevni red:

1. Prijedlog izvješća o radu Vijeća Mjesnog odbora Kupinečki Kraljevec II. za 2024.
2. Prijedloga programa rada Vijeća Mjesnog odbora Kupinečki Kraljevec II. za 2025.

3. Prijedlog zaključka o prijedlogu zakupa poslovnog prostora za potrebe MO Kupinečki Kraljevec II.

4. Rasprava o zamolbi za dogradnju vodoopskrbne mreže u ulici Vatrogasna cesta

5. Rasprava o primjedbama korisnika na kašnjenja i izostanak polazaka autobusne linije 162 Savski most-Ašpergeri

6. Obavijesti, pitanja i prijedlozi

Ad 1)  Prijedlog izvješća o radu Vijeća Mjesnog odbora Kupinečki Kraljevec II. za 2024.
            Predsjednik Vijeća, Marijan Tatar konstatira da su članovi Vijeća primili Prijedlog izvješća u pisanom obliku. Otvara raspravu. 
            Budući da se nitko nije javio za riječ, Prijedlog izvješća daje na glasovanje.
            Vijeće je jednoglasno (3 „za“) donijelo

Izvješće o radu

Vijeća Mjesnog odbora Kupinečki Kraljevec II. za 2024. 
Uvod

      Vijeće Mjesnog odbora Kupinečki Kraljevec II. ima 5 članova. Prava i obveze Vijeća regulirana su Statutom Grada Zagreba, Pravilima i Poslovnikom Vijeća Mjesnog odbora. Vijeće je svoj rad usmjerilo na problematiku održavanja i izgradnje komunalne infrastrukture, uređivanje javnoprometnih površina i objekata, uređivanje igrališta i zelenih površina te izradi projektne dokumentacije za buduće akcije.

       Vijeće je tijekom 2024. održalo je 9 sjednica.

       Prisutnost članova Vijeća  sjednicama Vijeća bila je u prosjeku 4,1 od 5 članova Vijeća, odnosno  82 % . Ukupno je obrađeno 38  točaka dnevnog reda što prosječno iznosi 4,22  točke po sjednici. Svi dnevni redovi usvojeni su jednoglasno. Sjednice Vijeća ukupno su trajale  465 minuta što je prosječno 51,66 minuta po sjednici. 

       Vijeće Mjesnog odbora Kupinečki Kraljevec II. ukupno je donijelo 25 akata.

       Jednoglasno je donijelo 25 akata  ili 100 %.
Izvješće o radu predsjednika Vijeća Mjesnog odbora

       Dužnosti predsjednika  Vijeća definirane su Poslovnikom Vijeća Mjesnog odbora Kupinečki Kraljevec II. (članak 21).

       Predsjednik Vijeća saziva sjednice Vijeća. Obilazio je područje Mjesnog odbora. Evidentira probleme te s članovima Vijeća  radi  na njihovom rješavanju.
Izvješće o radu potpredsjednika Vijeća 
       Dužnosti potpredsjednika Vijeća definirane su Poslovnikom Vijeća Mjesnog odbora Kupinečki Kraljevec II. (članak 22).

       Potpredsjednik Vijeća pomagao je predsjedniku Vijeća u obavljanju poslova od važnosti za Mjesni odbor.
Izvješće o radu članova Vijeća 

Dužnosti članova Vijeća definirane su Poslovnikom Vijeća Mjesnog odbora Kupinečki Kraljevec II. (članak 23).

Članovi Vijeća sudjelovali su u raspravama na sjednicama Vijeća, postavljali pitanja, predlagali Vijeću razmatranje pojedinih pitanja te sudjelovali u izlascima na teren i rješavanju problema građana.
  Tabelarni pregled

Sjednice Vijeća

	     Opis obilježja
	

	 Broj održanih sjednica
	9

	 Prosječni broj članova Vijeća ( po sjednici)
	4,1/5

	 Prosječno trajanje sjednica (minuta)
	51,66

	 Broj točaka dnevnog reda (ukupno)
	38

	 Broj donijetih akata
	25


Pregled prisutnosti članova Vijeća sjednicama 

	Redni broj sjednice Vijeća
	prisutni članovi
	odsutni članovi
	%  prisutnosti

	27
	5
	0
	100

	28
	4
	1
	80

	29
	5
	0
	100

	30
	3
	2
	60

	31
	5
	0
	100

	32
	5
	0
	100

	33
	3
	2
	60

	34
	3
	2
	60

	35
	4
	1
	80


Struktura akata Vijeća prema sadržaju

	Problematika na koju se akt sadržajno pretežno odnosi
	Broj akata

	Komunalna infrastruktura
	7

	Javni objekti - vrtić
	1

	Prostori mjesne samouprave
	3

	Komunalni red
	1

	Javni gradski prijevoz
	3

	Funkcioniranje Vijeća
	5

	Ostalo
	5


Z A K L J U Č A K
         Vijeće Mjesnog odbora Kupinečki Kraljevec II. nije zadovoljno realizacijom Plana komunalnih aktivnosti Gradske četvrti Brezovica u 2024. godini  te izražava nezadovoljstvo budući da prijedlozi Vijeća i aktivnosti nemaju značajnog utjecaja na razvoj Mjesnog odbora.

         Vijeće dugi niz godina izražava svoje nezadovoljstvo radi lošeg odnosa Grada Zagreba prema Gradskoj četvrti Brezovica, a samim time i prema Mjesnom odboru Kupinečki Kraljevec II., osobito radi toga što postojećim Prostornim planom Grada Zagreba nisu ni predviđeni prostori na ovom području od vitalne važnosti za opstanak i razvoj. Nepostojanje  detaljnog plana uređenja naselja Kupinečki Kraljevec, kao i nastavak uobičajene prakse izostajanja većih investicija u izgradnju komunalne infrastrukture i druge javne objekte 

neophodne za kvalitetan život građana, osobito dječjeg vrtića, bit će i dalje razlozi velikog zaostajanja Mjesnog odbora Kupinečki Kraljevec II. za većinu komunalno opremljenih naselja Grada Zagreba. 

       Vijeće se nada da će nova katastarska izmjera K.o. Kupinečki Kraljevec kao jedina značajnija akcija na ovom području doprinijeti budućem razvoju.

Ad 2) Prijedloga programa rada Vijeća Mjesnog odbora Kupinečki Kraljevec II. za 2025.
            Predsjednik Vijeća, Marijan Tatar konstatira da su članovi Vijeća primili Prijedlog programa u pisanom obliku. Otvara raspravu. 

            Budući da se nitko nije javio za riječ, Prijedlog programa daje na glasovanje.

            Vijeće je jednoglasno (3 „za“) donijelo

Program rada 

Vijeća Mjesnog odbora Kupinečki Kraljevec II.

 za 2025. 

         Djelovanje Vijeća Mjesnog odbora Kupinečki Kraljevec II. u 2025. godini u pretežitoj mjeri bit će određeno aktivnostima za uređivanjem javnoprometnih površina i objekata te uređivanjem igrališta i zelenih površina.

 Radi postizanja ovim Programom utvrđenih ciljeva, Vijeće će u 2025. godini, raspravljati i donositi odgovarajuće akte te poduzimati odgovarajuće mjere, naročito o slijedećim pitanjima:

               1. Praćenju  realizacije  akcija iz Plana malih komunalnih akcija za 2025. i akcija iz 

                   Plana komunalnih aktivnosti Gradske četvrti Brezovica u 2025. na području 

                   Mjesnog odbora Kupinečki Kraljevec II.

               2. Utvrđivanju Prijedloga prioriteta za Plan komunalnih aktivnosti Gradske četvrti 

                   Brezovica u 2026.     

               3. Praćenje statusa projekata od važnosti za Mjesni odbor Kupinečki Kraljevec II

               4. Praćenje statusa poništenja suglasnosti i dr. akata za izgradnju svinjogojske farme 

                   u Kupinečkom Kraljevcu

               5. Praćenju stanja komunalnog reda uz dostavu zapažanja i prijedloga Vijeću  

                   Gradske četvrti Brezovica i komunalnom redarstvu

               6. Donošenju akata (Prijedlog prioriteta, Financijskog plana, Godišnjeg izvještaja o 

                   izvršenju Financijskog plana, zaključaka) 

               7. Suradnji s Vijećem Gradske četvrti Brezovica

               8. Suradnji sa susjednim mjesnim odborima

               9. Suradnji s udrugama s područja naselja Kupinečki Kraljevec               

             10. Suradnji s građanima s područja Mjesnog odbora

             11. Organizacija Dana Mjesnog odbora Kupinečki Kraljevec II. 

         Ad 3) Prijedlog zaključka o prijedlogu zakupa poslovnog prostora za potrebe MO Kupinečki 
          Kraljevec II.
          Predsjednik Vijeća konstatira da su članovi Vijeća uz ovu točku dnevnog reda primili Prijedlog zaključka te ponudu DVD-a. Otvara raspravu.
         Budući da se nitko ne javlja za riječ, Prijedlog zaključka daje na glasovanje.

         Vijeće je jednoglasno (“3” za) donijelo

ZAKLJUČAK

o prijedlogu za produljenje zakupa prostora za rad

 MO Kupinečki Kraljevec II
1. Vijeće Mjesnog odbora Kupinečki Kraljevec II  razmotrilo je problematiku nedostatka prostora za rad Vijeća Mjesnog odbora Kupinečki Kraljevec II.

      2. Vijeće predlaže produljenje zakupa prostora za rad Mjesnog odbora u objektu 

          Dobrovoljnog vatrogasnog društva Kupinečki Kraljevec, na adresi Matički 27.

      3.  Ovaj se Zaključak dostavlja Vijeću Gradske četvrti Brezovica na dalje postupanje.

Ad 4) Rasprava o zamolbi za dogradnju vodoopskrbne mreže u ulici Vatrogasna cesta

Predsjednik Vijeća, Marijan Tatar konstatira da su članovi Vijeća uz ovu točku dnevnog reda primili presliku zamolbe za dogradnju vodoopskrbne mreže u ulici Vatrogasna cesta do k.br. 8. Otvara  raspravu.

Nakon kraće rasprave u kojoj su sudjelovali svi članovi Vijeća, utvrđuje Prijedlog zaključka te ga daje na glasovanje.

          Vijeće je jednoglasno (3 “za”) donijelo 
ZAKLJUČAK

 o potrebi dogradnje cjevovoda u ulici Vatrogasna cesta do spoja sa cjevovodom u ulici Potočka cesta

1. Vijeće Mjesnog odbora Kupinečki Kraljevec II. razmotrilo je zamolbu za dogradnju cjevovoda u ulici Vatrogasna cesta do k.br. 8.

2. Vijeće podržava traženje građana te predlaže dogradnju  od cjevovoda u ulici Vatrogasna cesta od k.br. 16 do spoja sa cjevovodom u ulici Potočka cesta. 

3. Ovaj zaključak dostavlja se Vijeću Gradske četvrti Brezovica na dalje postupanje.

Ad 5) Rasprava o primjedbama korisnika na kašnjenja i izostanak polazaka autobusne linije 162 
          Savski most-Ašpergeri
       Predsjednik Vijeća, Marijan Tatar konstatira da su članovi Vijeća uz ovu točku dnevnog reda primili preslike primjedbi i pritužbi građana na kašnjenja i izostanak polazaka autobusne linije 162 Savski most – Ašpergeri i vozni red. Otvara raspravu.
      Temeljem rasprave u kojoj su sudjelovali svi članovi Vijeća, Predsjednik utvrđuje Prijedlog zaključka te ga daje na glasovanje.
      Vijeće je jednoglasno (3 “za”) donijelo

ZAKLJUČAK

 o potrebi poboljšanja kvalitete usluge javnog prijevoza na autobusnoj liniji 162 Savski most - Ašpergeri

1. Vijeće Mjesnog odbora Kupinečki Kraljevec II. razmotrilo je prigovore građana na kašnjenje autobusa, izostajanje polazaka te prevelike razmake između pojedinih polazaka na autobusnoj liniji 162 Savski most – Ašpergeri.

2. Vijeće traži očitovanje i sastanak sa predstavnicima Zagrebačkog električnog tramvaja d.o.o., u cilju rješavanja predmetne problematike.

3. Ovaj zaključak dostavlja se Vijeću Gradske četvrti Brezovica na dalje postupanje.

Ad 6) Obavijesti, pitanja i prijedlozi
         Ivan Maretić informira članove Vijeća o zabrinutosti jednog stanovnika ulice Ašpergeri na projekat čvora Ašpergeri budući da mu se kuća nalazi u neposrednoj blizini čvora.
         Članovi Vijeća kratko su se osvrnuli na projekat čvora Ašpergeri uz napomenu da je prema sadašnjem projektu lokacija čvora u blizini prvih kuća u ulici Ašpergeri. Prethodnim projektom, lokacija čvora Ašpergeri bila je predviđena sjevernije od lokacije postojećeg projekta, no tada nije bio planiran čvor Stupnik.
         Budući da se nitko ne javlja za riječ, predsjednik Vijeća, Marijan Tatar zaključuje 37. sjednicu Vijeća Mjesnog odbora Kupinečki Kraljevec II.
         Dovršeno u 20,57 sati.
      Zapisnik vodila:

         Lidija Špišić
         KLASA:026-08/24-003/516
         URBROJ:251-13-11-8/005-24-2
         Kupinečki Kraljevec, 18. veljače 2024.
                                                                                                                  Predsjednik    

                                                                                                         Vijeća Mjesnog odbora 

                                                                                                          Kupinečki Kraljevec II
                                                                                                                   Marijan Tatar
